Хэкум къэзыгъэзэжахэм траухуэ
Адыгэ Республикэм и Сурэт галереем выставкэхэр щрагъэкIуэкI и залым къыщызэIуахащ «Кавказская диаспора» гъэлъэгъуэныгъэр, Репатриантым и махуэм ирихьэлIэу. Ар шыщхьэуIум и 9 пщIондэ екIуэкIынущ.
Выставкэр къызэрагъэпэщащ зи тхыдэ хэкум къэзыгъэзэжа ди лъэпкъэгъухэм я дэIэпыкъуэгъуу. Репатриантым и махуэр 1998 гъэм шыщхьэуIум и 1-м ягъэуващ, Косовэ щыпсэу адыгэхэм, Югославием щекIуэкI зауэм я щхьэр къыхахыу, я адэжь хэкум къызэрагъэзэжам и щIыхькIэ.
Гъэлъэгъуэныгъэм къызэщIеубыдэ лэжьыгъэ 50-м нэблагъэ, живописым къищынэмыщIауэ, графикэ, скульптурэ, декоративно-прикладной гъуазджэм щыщи, Адыгэ Республикэм и сурэт галереем и фондым щахъумэхэм щIыналъэм и художникхэм я сурэтхэм къадэкIуэу Къэбэрдей-Балъкъэрым, Краснодар крайм, Ставрополь, Владикавказ къалэхэм, Тыркум щыщ сурэтыщI Iэзэхэм я Iэдакъэ къыщIэкIахэр щIыгъуу. Апхуэдэхэщ УФ-м щIыхь зиIэ и сурэтыщIхэу Хетагуров Казбек («Кукуруза и подсолнухи», «Натюрморт с рыбой»), ПэтIуащIэ Феликс («Возвращение с полей», «Священное дерево адыгов», «Встреча»), Теувэж Къат («Мать», «Саженцы. Мой аул», «Мудрый дед»), Манакьян Александр («Сирень», «Каменное море», «Река Киша»), УФ-м щIыхь зиIэ и художник Бырсыр Абдулыхь («Абрек», «Песня о героях», «Рождение нарта»), Овчаренкэ Эдуард («Терраса»), Пужелов Александр («Этюд — Мурат»), Тыркум щыщ сурэтыщI Саяджы Неджлэ («Моя радость»), нэгъуэщI лэжьыгъэ купщIафIэхэри.
ТЕКIУЖЬ Заретэ.
